MTI2019.05.10. 10:47
Hozzátette: a folyamatosan növekvő foglalkoztatottság a bérek dinamikus emelkedésével párosul, ami érdemben támogatja a lakossági fogyasztás bővülését. Az év első négy hónapjában általános forgalmi adóból 349,3 milliárd forinttal, személyi jövedelemadóból 55,5 milliárd forinttal, jövedéki adóból 36,5 milliárd forinttal, a szociális hozzájárulási adóból és a nyugdíj-, egészségbiztosítási és munkaerőpiaci járulékokból összesen 160,9 milliárd forinttal több folyt be, mint az előző év azonos időszakában. A pénzügyminiszter hangsúlyozta: mindez azt mutatja, hogy a kiszámítható költségvetési és gazdasági folyamatoknak köszönhetően az 1,8 százalékos GDP-arányos hiánycél továbbra is tartható, míg az államadósság aránya idén a GDP 70 százaléka alá mérséklődhet.
Az állami intézményrendszer működtetése és a közszolgáltatások biztosítása, a szociális és nyugdíjkiadások teljesítése mellett a kormány folytatja az uniós finanszírozású projektek megelőlegezését.
Varga Mihályállamháztartási egyenlegPénzügyminisztérium